Rolf Utne

Rolf Utne (født 19. september 1920 i Bergen, død 18. juli 1944 ved Gelsenkirchen, Ruhrområdet, Tyskland ) var en norsk motstandsmann og mannskap på bombefly.

Utne deltok i krigen i Norge i 1940 i et skiløperkompani i Vossefjellene, før han ble med i motstandsbevegelsen i Bergen og Oslo. Han var medlem av den såkalte Theta-gruppen. Sammen med Jan Dahm var de ansvarlig for Thetas kodesystem fram til januar 1942. Gruppen holdt til på Bryggen i Bergen. I begynnelsen var Utne en av de viktigste i Theta-gruppen. Grunnen til det, var at han hadde kompetanse innenfor radio, og kunne hjelpe gruppen på den måten.

Utne sluttet i gruppen i 1942, kom seg til Storbritannia ombord på MK «Rupee» og ble med i RNAF (Royal Norwegian Air Force). Han fikk opplæring i Canada, og ble bombeflyger.

Under tjeneste som bombesikter ved 460 Squadron RAAF døde han under et tokt over Gelsenkirchen i Ruhrområdet i Tyskland. Han var den første av medlemmene i Theta-gruppen som døde.

Referanser

Litteratur 
 

Norske motstandsfolk under andre verdenskrig
Personer fra Bergen kommune
Personer fra englandsfarten 1940–1945
Norsk militærpersonell drept under andre verdenskrig